OpenLLM-France/wikimedia huggingface dataset:
# Rabdocels

Els rabdocels (Rhabdocoela) constitueixen un ordre de platihelmints de vida lliure principalment aquàtics, tot i que també n'hi ha de terrestres. Molts rabdocels són simbiòtics. Generalment són animals de mida petita.

## Morfologia

Els rabdocels tenen una faringe no especialitzada bulbosa i un intestí sacciforme simple, tot i que a vegades pot estar absent. Quan presenten protonefridis aquests són parells. El cervell és anterior i tenen troncs nerviosos ventrals, normalment un parell principal, amb connexions creuades. No tenen estatocist. Les gònades tenen una túnica i normalment amb conductes. Els testícles acostumen a ser compactes.

## Reproducció

Es reprodueixen sexualment i ponen ous ectolecítics.

## Filogènia

Posició filogenètica dels rabdocels respecte altres grups de platihelmints segons el treball de Laumer i col·laboradors publicat l'any 2015:
| Platyhelminthes | Catenulida Rhabditophora Macrostomorpha Trepaxonemata Polycladida Prorhynchida Gnosonesimida Euneoophora Rhabdocoela Proseriata Adiaphanida Fecampiida Prolecithophora Tricladida Bothrioplanida Neodermata Cestoda Monogenea Trematoda |

## Referències

* 1 2 3 4 «Turbellarian Taxonomic Database». Arxivat de l'original el 2012-02-23. [Consulta: 6 maig 2011].
* ↑ Christopher E Laumer, Andreas Hejnol, Gonzalo Giribet, 2015. Nuclear genomic signals of the 'microturbellarian' roots of platyhelminth evolutionary innovation. eLife 2015;10.7554/eLife.05503.

## Vegeu també

* Prorhynchella minuta
* Baicalellia daftpunka
# Línia evolutiva de Seedot

Aquesta línia evolutiva de Pokémon inclou Seedot, Nuzleaf i Shiftry.

## Seedot

Seedot és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus planta i evoluciona a Nuzleaf.
* Evolució: Nuzleaf Nv:14

## Nuzleaf

Nuzleaf és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus planta i tipus sinistre. Evoluciona de Seedot i evoluciona a Shiftry.
* Evolució: Shiftry "Piedra hoja" Pedra fulla

## Shiftry

Shiftry és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus planta i tipus sinistre, i evoluciona de Nuzleaf amb una pedra fulla.
Segons GamesRadar+, el disseny d'aquest Pokémon es basa en els tengu del folklore japonès.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Sullivan, L. «17 Pokemon based on real-world mythology» (en anglès). GamesRadar+, 4 febrer 2014. [Consulta: 9 setembre 2021].

## Enllaços externs

* Web oficial de Pokémon
* Seedot a Bulbapedia (anglès)
* Nuzleaf a Bulbapedia (anglès)
* Shiftry a Bulbapedia (anglès)
Espècies de Pokémon :
# Alex Ruoff

Alexander Marc Ruoff (Hamilton, Ohio, 29 d'agost de 1986) és un jugador de bàsquet nord-americà. Amb els seus 1,98 metres d'alçada, juga en la posició d'escorta.

## Carrera esportiva

Ruoff es va formar a la Universitat West Virginia, on va deixar per a la història el rècord de més triples anotats en un partit (9 davant Radford) i en triples totals aconseguits (261). L'any 2009 fa el salt a Europa per jugar a la lliga belga, al fitxar pel Belgacom Liège Basket, on es proclama campió de la Supercopa i subcampió de lliga. La temporada següent va canviar d'equip però no de lliga, passant a defensar la samarreta del Okapi Aalstar durant dues temporades. En la seva primera temporada aquí, torna a quedar subcampió de lliga.
L'any 2012 torna als Estats Units per jugar a la D-League. S'hi estarà gairebé una temporada, on jugarà fins al març al Canton Charge i un mes més al Iowa Energy, abans de tornar en el mes d'abril a l'Okapi Aalstar belga. La temporada 2013-14 passa a defensar els colors del BG 74 Göttingen de la lliga alemanya, equip en el qual va aconseguir la temporada 2014-15 uns notables 14,8 punts, 4,1 rebotes i 5,1 assistències per partit, a més de proclamar-se campió de la ProA.
La temporada 2015-16 va estrenar-se com a jugador de la lliga ACB en el Bilbao Basket, i després d'un any al BG Göttigen alemany, la temporada 2017-18 fitxa pel Club Joventut Badalona per un any. Després de no jugar ni un sol minut amb els verd-i-negres per lesió, va tonar a la lliga alemanya en acabar la temporada per jugar amb el Mitteldeutscher. En el mes de setembre, abans de començar la competició, se'n va tornar a Virgínia per recuperar-se de la lesió que encara arrosegava, ja que el procés de recuperació a Alemanya no anava com estava previst, sent substituït per Lee Moore.

## Referències

* ↑ «Dominion Bilbao Basket interesado en el 4x4 Alex Ruoff». Solo Basket, 26-06-2015 [Consulta: 18 juliol 2017].
* ↑ «Alex Ruoff: un alero polivalente y con pasado ACB para el Joventut». Marca, 17-07-2017 [Consulta: 18 juliol 2017].
* ↑ «Alex Ruoff, al Mitteldeutscher». L'esportiu, 07-07-2018 [Consulta: 8 juliol 2018].
* ↑ «Lee Moore stößt zum MBC – Alex Ruoff vorerst nicht einsatzfähig» (en alemany). Mitteldeutscherbc.de, 13-09-2018 [Consulta: 1r octubre 2018].

## Enllaços externs

* Alex Ruoff jugador a l'ACB
# Laephotis robertsi

Laephotis robertsi és una espècie de ratpenat de la família dels vespertiliònids. És endèmic de Madagascar.

## Descripció
### Dimensions

És un ratpenat de petites dimensions, amb una llargada total d'entre 84 i 93 mm, la llargada de l'avantbraç entre 34 i 38 mm, la llargada de la cua entre 31 i 35 mm, la llargada del peu de 6 mm i la llargada de les orelles de 13 mm.

### Aspecte

El pelatge és llarg i desarreglat. El color general del cos és xocolata fosc, amb reflexos més clars al pit. Les orelles són marró-negrenques i recobertes per llargs pèls a la base de la superfície dorsal. El tragus és falciforme, corbat envers l'interior, amb l'extremitat arrodonida i una cavitat profunda a la base de la vora exterior. Les membranes alars són marró-negrenques. La cua és llarga i inclosa completament a l'ample uropatagi.

### Ecolocalització

Emet ultrasons de baix cicle en forma d'impulsos de breu durada a una freqüència modulada inicial de 60,3-88,2 kHz, final de 35,5-39,3 kHz i una màxima energia de 39,2-44,3 kHz.

## Biologia
### Alimentació

S'alimenta d'insectes.

## Distribució i hàbitat

Aquesta espècie és coneguda només a dues localitats del Madagascar centre-occidental, a la Província d'Antananarivo i el Parc Nacional d'Andasibe-Mantadia.
Els únics tres individus coneguts foren capturats en una esplanada a prop d'un bosc montà relativament intacte i en una zona agrícola amb diversos bananers.

## Referències

* 1 2 Goodman SM, Taylor PJ, Ratrimomanarivo F i Hoofer SR «The genus Neoromicia (Family Vespertilionidae) in Madagascar, with the description of a new species» (en anglès). Zootaxa, 3250, 2012, pàg. 1-25.

## Vegeu també

* Fauna de Madagascar
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Níjnia Holubinka

Níjnia Holubinka (en (ucraïnès): Нижня Голубинка, en rus: Нижняя Голубинка, Níjniaia Golubinka) és un poble de la República Autònoma de Crimea a Ucraïna, que el 2014 tenia 249 habitants. Pertany al districte de Bakhtxissarai. Fins al 1948 la vila es deia Níjnia Fotí-Salà, i fins al 1962 Níjnie Zaritxia.

## Població

Segons les dades del 2001 la composició de la població de la vila de Níjnia Holubinka d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Can Rigol (Corbera de Llobregat)

Can Rigol és una masia de Corbera de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

És una masia orientada a Sud-est, originàriament aïllada. La planta té forma d'ela. La part principal, de dues plantes, és datada l'any 1708 en el portal rodó. Com altres masies de Corbera, té un tancat amb l'entrada porxada. Al frontis hi figura la data "1773 Miquel Rigol - Any". Presenta un rellotge de sol interessant. Disposava de trulls de vi i oli (elements que han estat sostrets) en l'espai interior de la part del darrere de la casa. A dins conserva unes arcades de mig punt de pedra, i una part de sostre amb uns revoltons esgrafiats en guix policromat. A la peça principal de la casa només en resten quatre revoltons, la resta s'ha esmicolat.

## Història

Hi ha notícies de la masia des del 1579, la qual cosa suposa la preexistència d'una edificació més antiga, no determinable avui fàcilment donades les condicions de progressiva destrucció de la casa.
Durant la dècada dels 1960 fou adquirida pels actuals propietaris.

## Referències

* 1 2 3 «Can Rigol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 5 desembre 2012].

## Enllaços externs

* «Can Rigol». Mapa de patrimoni cultural. Diputació de Barcelona.
# Ratpenat nasofoliat de Khajuria

El ratpenat nasofoliat de Khajuria (Hipposideros durgadasi) és una espècie de ratpenat endèmica de l'Índia.
És amenaçat per la pèrdua del seu hàbitat natural.

## Ecoregions

L'única ecoregió on aquesta espècie és endèmica és la dels boscos caducifolis humits de les Terres Altes de l'Est, també anomenada boscos caducifolis humits del Dècan Oriental.

## Referències

* ↑ Molur, S.; Srinivasulu, C. Hipposideros durgadasi. UICN 2008. Llista Vermella d'espècies amenaçades de la UICN, edició 2008, consultada el 6 febrer 2015.
# Línia evolutiva de Shellos

Aquesta línia evolutiva de Pokémon inclou Shellos i Gastrodon.

## Shellos

Shellos és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua. Evoluciona a Gastrodon.

## Gastrodon

Gastrodon és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i tipus terra. Evoluciona de Shellos.

## Referències

* 1 2 3 «Shellos» (en anglès). pokemon-index, 2010. [Consulta: 19 maig 2012].
* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Shellos a Bulbapedia (anglès)
* Gastrodon a Bulbapedia (anglès)
Espècies de Pokémon :
# Kenth Eldebrink

Kenth Eldebrink (Morjärv, 14 de maig de 1955) és un llançador de javelina suec, ja retirat, guanyador d'una medalla olímpica.
Representà el seu país als Jocs Olímpics de 1984 disputats a Los Angeles, Califòrnia, on assolí la medalla de bronze en llançament de javelina. És el germà gran del jugador d'hoquei gel Anders Eldebrink.

## Resultats

| Any | Competició | Seu | Resultat | Distància |
| 1982 | Campionat d'Europa d'atletisme | Atenes, Grècia | 11è | 76,76 m |
| 1983 | Campionat del Món d'atletisme | Hèlsinki, Finlàndia | 6è | 83,28 m |
| 1984 | Jocs Olímpics | Los Angeles, Califòrnia, EUA | 3r | 83,72 m |

## Enllaços externs

* (anglès) IAAF, perfil de Kenth Eldebrink
# Alex Rider: Operació Stormbreaker

Alex Rider: Operació Stormbreaker (títol original en anglès: Stormbreaker) és una pel·lícula estatunidenca, adaptació de la novel·la homònima de la sèrie d'aventures d'Alex Rider d'Anthony Horowitz estrenada l'any 2006. Ha estat doblada al català.

## Argument

Alex Rider (Alex Pettyfer) és un noi de 14 anys que viu amb el seu oncle Ian Rider, un avorrit director de banc... o això és el que sembla fins que l'oncle mor en circumstàncies misterioses, i la seva governanta, Jack Starbright, una dona de 28 anys.
Alex descobreix que en realitat era un espia, i que ha estat assassinat per Yassen Gregorovich (Damian Lewis), un dels criminals més perillosos del món. Reclutat pel Sr. Blunt (Bill Nighy) i la Sra. Jones (Sophie Okonedo), de la divisió d'Operacions Especials del MI6, aquest col·legial s'adona que el seu oncle, en fomentar els seus entreteniments, l'ha preparat a consciència per a una carrera en l'espionatge. Lingüista, bussejador, escalador, expert en arts marcials i excel·lent tirador, Alex té totes les qualitats necessàries per ser el perfecte espia adolescent. Proveït de la seva col·lecció particular de ginys especials, Alex s'embarca en la seva primera missió.

## Repartiment

| Personatge | Intèrpret |
| Alex Rider | Alex Pettyfer |
| Herod Sayle | Mickey Rourke |
| Mrs Tulip Jones | Sophie Okonedo |
| Jack Starbright | Alicia Silverstone |
| Alan Blunt | Bill Nighy |
| Yassen Gregorovitch | Damian Lewis |
| Smithers | Stephen Fry |
| Sabina Pleasure | Sarah Bolger |
| M. Grin | Andy Serkis |
| Nadia Rami | Missi Pyle |
| Wolf | Ashley Walters |
| Charlie | Samuel Rees |
| Ian Rider | Ewan McGregor |
| Primer Ministre | Robbie Coltrane |

## Rebuda

Les crítiques del film són molt negatives, en el lloc Allociné la premsa li dona una nota de 2,2/5 per a 14 crítics i els espectadors 2,3/5 per a 1.862 notes de les quals 202 crítiques.
En el lloc IMDb ha obtingut una mitjana de 5,1/10 per 18.793 usuaris.

### Crítica

* "Els joves la gaudiran (...) Encara que no és molt original, les escenes d'acció són amenes, el veterà repartiment és divertit i l'atractiu Pettyfer fa un sòlid debut. (...) Puntuació: ★★½ (sobre 4)."
* "És millor que algunes pel·lícules de James Bond, sense importar l'edat que tinguis."
* "És una pel·lícula d'acció, però l'acció està filmada de forma tan pobra que arriba a fer vergonya."

## Referències

* ↑ «Alex Rider: Operació Stormbreaker». Ésadir.cat. [Consulta: 13 febrer 2019].
* ↑ Lee, Nathan «Alex Rider: Operation Stormbreaker - Review - Movies» (en anglès). The New York Times, 13-10-2006. ISSN: 0362-4331.
* ↑ «AlloCiné: Cinéma, Séries TV, Stars, Vidéos, DVD et VOD». [Consulta: 22 maig 2015].
* ↑ Puig, Claudia «Stormbreaker». USA Today.
* ↑ Esposito, Michael «Stormbreaker». Chicago Tribune.
* ↑ Thompson, Luke Y. «Stormbreaker». LA Weekly.
# Les Béatitudes

Les Béatitudes (Les Benaurances) és un oratori en francès per solistes, cor i orquestra, compost per César Franck entre 1867 i 1879. El text de Joséphine Colomb és una reflexió poètica sobre les vuit benaurances de Jesús, a l'Evangeli de Sant Mateu. Va ser estrenat, en forma reduïda, el 20 de febrer de 1879, en un concert privat a la casa de Franck a París. L'oratori complet no es va realitzar fins després de la mort de Franck, el 19 de març de 1893 a Colonne.
L'obra, de gairebé dues hores, és una de les més grans composicions de Franck. Finalitzat totalment el de 10 juliol de 1879, la composició de l'oratori de Les Béatitudes són una part important de la vida creativa de Franck. S'estén per més d'una dècada: el primer i el segon de 1869, el quart està escrit totalment l'any 1870, 1871 va veure el naixement de la tercera, i una primera versió de la cinquena i la sisena es va completar el 16 d'agost.

## Parts

Està compost per a orquestra, cor, vuit solistes (soprano, mezzosoprano, contralt, 2 tenors, baríton i 2 contrabaixos).
Es divideix en un pròleg i vuit parts:
* Pròleg
* I. Bienheureux les pauvres d'esprit (Feliços els pobres d'esperit)
* II. Bienheureux ceux qui sont doux (Feliços els humils)
* III. Bienheureux ceux qui pleurent (Feliços els qui ploren)
* IV. Bienheureux ceux qui ont faim et soif de la justice (Feliços els qui tenen fam i set de justícia)
* V. Heureux les miséricordieux (Feliços els compassius)
* VI. Bienheureux ceux qui ont le cœur pur (Benaurats els purs de cor)
* VII. Bienheureux les pacifiques (Feliços els pacificadors)
* VIII. Bienheureux ceux qui souffrent persécution pour la justice (Feliços els perseguits per causa de la justícia)

## Enregistraments

* Helmuth Rilling dirigint la SWR Stuttgart Radio Symphony Orchestra, amb Gilles Cachemaille, John Cheek, Keith Lewis
* Rafael Kubelik dirigint la Symphonieorchester des Bayerischen Rundfunks, amb Jessye Norman, Brigitte Fassbaender, René Kollo, Dietrich Fischer-Dieskau
* Armin Jordan dirigint la Nouvel Orchestre Philharmonique and Chœurs de Radio France, amb Louise Lebrun, Jane Berbié, Nathalie Stutzmann, et al.

## Referències

* ↑ Robert, Jean. «Anàlisi exhaustiva de Les Béatitudes».
# Níjniaia Knia

Níjniaia Knia - Нижняя Кня (rus) - és un poble de la República del Tatarstan, a Rússia. El 2010 tenia 316 habitants.

## Referències

* ↑ «Nizhnyaya Knya». GeoNames. [Consulta: 13 setembre 2013].
# Cape Vincent

Cape Vincent és una població dels Estats Units a l'estat de Nova York. Segons el cens del 2000 tenia 760 habitants.

## Demografia

Segons el cens del 2000, Cape Vincent tenia 760 habitants, 348 habitatges, i 209 famílies. La densitat de població era de 402 habitants/km².
Dels 348 habitatges en un 24,1% hi vivien nens de menys de 18 anys, en un 43,7% hi vivien parelles casades, en un 12,4% dones solteres, i en un 39,7% no eren unitats familiars. En el 35,9% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,77.
Per edats la població es repartia de la següent manera: un 22,2% tenia menys de 18 anys, un 5,8% entre 18 i 24, un 23,7% entre 25 i 44, un 24,1% de 45 a 60 i un 24,2% 65 anys o més.
L'edat mediana era de 43 anys. Per cada 100 dones de 18 o més anys hi havia 81,8 homes.
La renda mediana per habitatge era de 31.833 $ i la renda mediana per família de 38.571 $. Els homes tenien una renda mediana de 31.538 $ mentre que les dones 23.125 $. La renda per capita de la població era de 17.492 $. Entorn del 12,7% de les famílies i el 16,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cape Vincent». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cape Vincent». American Fact Finder. Oficina del Cens dels Estats Units, 12-01-2010.
# Petrolia (Pennsilvània)

Petrolia és una població dels Estats Units a l'estat de Pennsilvània. Segons el cens del 2000 tenia 218 habitants.

## Demografia

Segons el cens del 2000, Petrolia tenia 218 habitants, 89 habitatges, i 64 famílies. La densitat de població era de 210,4 habitants/km².
Dels 89 habitatges en un 29,2% hi vivien nens de menys de 18 anys, en un 53,9% hi vivien parelles casades, en un 11,2% dones solteres, i en un 27% no eren unitats familiars. En el 20,2% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,1% tenia menys de 18 anys, un 8,3% entre 18 i 24, un 34,4% entre 25 i 44, un 23,9% de 45 a 60 i un 12,4% 65 anys o més.
L'edat mediana era de 38 anys. Per cada 100 dones de 18 o més anys hi havia 93,3 homes.
La renda mediana per habitatge era de 29.821 $ i la renda mediana per família de 37.708 $. Els homes tenien una renda mediana de 31.875 $ mentre que les dones 23.750 $. La renda per capita de la població era de 17.358 $. Entorn del 8,5% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Petrolia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Petrolia». American Fact Finder. Oficina del Cens dels Estats Units, 12-01-2010.
# Línia evolutiva de Skitty

Aquesta línia evolutiva de Pokémon inclou Skitty i Delcatty.

## Skitty

Skitty és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i evoluciona a Delcatty.

## Delcatty

Skitty és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i evoluciona de Skitty.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Skitty a Bulbapedia (anglès)
* Delcatty a Bulbapedia (anglès)
Espècies de Pokémon :
# Coll del Toron

El Coll de Toron és una collada situada a 914,6 m alt en el terme comunal de Sant Llorenç de Cerdans, a la comarca del Vallespir (Catalunya del Nord). Està situat en el sud del terme, prop del límit amb Costoja, en una zona boscosa de la zona de llevant del Bosc de la Vila. És al nord-oest i al capdamunt de la partida del Toron.

## Referències

* ↑ El Coll de Toron en els ortofotomapes de l'IGN
# Aimé Lacapelle

Aimé Lacapelle és una sèrie de còmics humorístics creats per Jean-Yves Ferri, que expliquen les aventures d'un pagès policia.

## Sinopsi

La sèrie té lloc a la campanya del Tarn. Aimé Lacapelle és un pagès pacífic d'uns cinquanta anys que viu amb la seva «mémé» (l'àvia) que li cuina «patates rodones». Però quan la ciutat està en perill, Aimé resulta ser un formidable agent del BIT (Bureau of Investigation Tarn, Oficina d'Investigació del Tarn), al qual l'alcalde confia les seves missions més perilloses.

## Àlbums

Àlbums de la sèrie.
* 1. Je veille aux grains (Jo protegeixo els grans). Ferri, 2000. Fluide glacial, París (ISBN 978-2858153855).
* 2. Tonnerre sur le Sud-Ouest (Trons sobre el Sud-oest). Ferri, 2001. Fluide glacial, París (ISBN 978-2858152940).
* 3. Poules rebelles (Pollastres rebels). Ferri, 2003. Fluide glacial, París (ISBN 978-2858153497).
* 4. Bêtes à Bon Diou (Bèsties a Bon Diou), Ferri, Larcenet i Gaudelette, 2007, Fluide glacial, París (ISBN 978-2858150076).

## Referències

* 1 2 «Aimé Lacapelle - Intégrale» (en francès). Bande Dessinée Info. [Consulta: 26 agost 2022].
* 1 2 «Aimé Lacapelle» (en francès). BDGest'. [Consulta: 26 agost 2022].
* ↑ Sophie, Goui (en francès) BoDoï, 29, abril 2000, pàg. 12.